Restskuldatryggingin er ein lívstrygging, sum tryggjar at skuldin ella partur av henni verður goldin, um tú ella makin doyggja áðrenn fylta 67. ár. Um skuldin er minni enn tryggingarupphæddin, sum í mesta lagi kann verða 1.000. 000 kr., verður avlopið utgoldið. Restskuldatryggingin kann antin teknast sum egintrygging, har tú tryggjar teg sjálvan við deyða ella sum krosslívstrygging, har tú tryggjar makan ella sambúgvan við deyða. Les meira um hesar valmøguleikar og fyrimunin við krosslívstryggingini undir” Útgjald og arvaavgjald”. Fyrimunir Restskuldatryggingin tryggjar, at tú ella makin ikki standa einsamøll við allari skuldini, um annar fellur frá. Um tveir lántakarar standa fyri sama láni, t. d. sambúgvar ella um talan er um hjún, kunnu bæði tekna hvør sína trygging uppá sama lán. Tveir møguleikar eru at velja ímillum, krosslívstrygging og egintrygging. Treytir og kostnaðir Treytin fyri at fáa hesa trygging er, at tú ella makin hava lán í Eik, ikki eru fylt 51 ár og lúka heilsutreytirnar. Tryggingin skal nýtast til at niðurgjalda lán í Eik. Møguligt avlop verður útgoldið, um skuldin er lægri enn tryggingarupphæddin. Ynskir tú at stovna hesa trygging? Set teg í samband við okkum, og vit vegleiða tær. Útgjald og arvaavgjald Krosslívstrygging Tá lántakarin tryggjar makan ella sambúgvan, sum eisini stendur fyri láninum, er talan um krosslívstrygging. Tryggingarupphæddin verður tá goldin inn á lán hjá makanum ella sambúgvanum, eftir at búgvið er gjørt upp. Viðurskifti í arvalógini gera, at fyrimunir eru við krosslívstryggingini, sum fyrst verður útgoldin, eftir at búgvið er gjørt upp. Harvið økist virðið av ognini ikki, sum møguliga skal skiftast við arvingarnar. Um talan er um børn, eisini uttanfyri hjúnalag, sum hava rætt til arv, og sum man ynskir at hugsa um, eiga hesi at fáa eina serstaka lívstrygging, sum er ætlað teimum. Um skuldin er minni enn útgoldna tryggingarupphæddin, verður avlopið goldið til tann, sum hevur teknað tryggingina. Arvaavgjald skal í hesum føri ikki rindast.